
                                                                         Anexa nr. 2 la P.H.C.L. nr. 61/20.10.2023

METODOLOGIA DE ACORDARE A AJUTOARELOR DE URGENŢĂ, 
ÎN BAZA LEGII 416/20001 PRIVIND VENITUL MINIM GARANTAT, 
CU MODIFICĂRILE ŞI COMPLETĂRILE ULTERIOARE

             Rolul asistenței sociale şi al acordării ajutoarelor de urgență: 

            Obiectivul principal al asistenţei sociale este protejarea persoanelor care datorită unor motive de natură economică, fizică, psihică sau socială, nu au posibilitatea de:

    - a-şi asigura singure nevoile sociale;

    - a-şi dezvolta propriile capacități și competenţe pentru integrare socială, la care se adaugă categorii sociale cu preponderență persoane vârstnice, familii monoparentale, familii cu mulți copii, cu venituri micisau fără venituri
    - pentru repatrierea căreia familia trebuie să suporte costuri foarte mari, însă aceasta nu poate să îşi îndeplinească obligațiile legale datorită veniturilor reduse.
             Conform prevederilor legale în vigoare ,,statul, prin autoritățile administrației publice centrale şi locale îşi asumă responsabilitatea de realizare a măsurilor şi acțiunilor prevăzute în actele normative privind prestațiile sociale şi serviciile sociale".

    1. Ajutoarele de urgență se acordă, potrivit prevederilor legale în vigoare, de Primarul Comunei Cornățelu prin Compartimentul de asistență socială.

    2. Ajutoarele de urgență se stabilesc în bani sau în natură şi reprezintă măsuri financiare destinate asigurării unui standard minim de viață, susținerii familiei şi a persoanelor singure, promovării şi garantării exercitării de către persoanele cu nevoi speciale a drepturilor şi libertăților fundamentale.

    3. Primarul poate acorda ajutoare de urgenţă familiilor sau persoanelor singure aflate în situații de necesitate datorate calamităților naturale, incendiilor, accidentelor, precum şi pentru alte situații deosebite stabilite prin hotărâre a consiliului local, în limita prevederilor bugetare anuale, pentru aceeaşi familie/ persoană o singură dată pe an.
    4. Dispoziția primarului de acordare a ajutoarelor de urgență are la bază solicitarea scrisă a unui membru de familie sau a persoanei singure, precum şi ancheta sociala efectuată de personalul din cadrul Compartimentului de asistență socială prin care se certifică situațiile de necesitate sau, după caz, situațiile deosebite în care se afla familiile ori persoanele singure.

    5. Ajutorul de urgență se acordă la cererea scrisă a persoanei îndreptățite, a reprezentantului familiei sau a reprezentantului legal al persoanei îndreptățite.

     6. Cererea este însoțită în mod obligatoriu de documentele doveditoare privind componența familiei, veniturile realizate de membrii acesteia sau de persoana singură, precum şi de orice alte documente privind situația membrilor familiei, prevăzută de lege, în funcție de fiecare caz în parte, după cum urmează:

   a) acte de identitate ale tuturor membrilor de familie (B.I., C.I., C. N., C.I. provizorie);

   b) certificate de căsătorie (copie) 

   c) certificate de deces(copie)

   d) dovezi privind veniturile realizate ( adeverințe de salarizare, cupon de pensie, cupon/extras de alocație, cupon somaj)

   e) adeverinţă eliberată de Administrația Finanțelor Publice din care să rezulte că au nu au venituri din activități independente, din investiții, din transferul proprietăților imobiliare din patrimonial personal, din alte surse

   f) hotărârea de încuviinţare a adopției, de plasament familial al copilului, potrivit legii

   g) hotărârea de divorţ

